Legal Document

Category: 1474

Text:
5. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. Ε4/3447/Φ. 46 της 22 Μαΐου/2 Ιουν.  1978  (ΦΕΚ Β΄ 504) Περί μέτρων για τη διευκόλυνση της εξαγωγής επεξειργασμένων γουναρικών. Έχοντας υπόψη: 1.Τις διατάξεις του Α.Ν. 1960/39 «περί ρυθμίσεως του Εισαγωγικού και Εξαγωγικού Εμπορίου». 2.Τις διατάξεις του Ν.Δ. 480/47 «περί συστάσεως Διοικήσεως Εξωτερικού Εμπορίου». 3.Τις διατάξεις του Ν.Δ. 4551/66 «περί καταργήσεως της παρά τω Υπουργείω Εμπορίου Διοικήσεως Εξωτερικού Εμπορίου». 4.Τις διατάξεις του Νόμου 400/76 «περί Υπουργικού Συμβουλίου και Υπουργείων». 5.Την 100/11.9.76 πράξη του Υπουργικού Συμβουλίου «περί προσδιορισμού των αρμοδίων οργάνων προς άσκησιν αρμοδιοτήτων τινών κατ’ εφαρμογήν του άρθρου 29 (παρ. 3) του Ν. 400/76». 6.Την Κ.13692/175/72 κοινή απόφαση των Υπ. Εθνικής Οικονομίας και Οικονομικών «περί εισαγωγής επί προσωρινή ατελεία σισυροδερμάτων και βοηθητικού υλικού δια την κατασκευήν ετοίμων ειδών εξαγομένων εις αλλοδαπήν», όπως τροποποιήθηκε και ισχύει μέχρι σήμερα. 7.Τις διατάξεις του Π.Δ. 607/76 «περί Οργανισμού του Υπουργείου Εμπορίου», καθώς και την ανάγκη διευκολύνσεως της εξαγωγής επεξεργασμένων γουναρικών» αποφασίζουμε: Ι.Η επεξεργασία άκρων και αποκομμάτων γουναρικών για λογ/σμό Οίκων του εξωτερικού (FACON) δεν επιτρέπεται. ΙΙ.α)Εγκρίνουμε, από της ισχύος της αποφάσεώς μας αυτής, για εξαγωγές στο εξωτερικό επεξεργασμένων γουναρικών, οι οποίες θα πραγματοποιούνται από εξαγωγείς γουνοποιούς των περιφερειών Καστοριάς και Σιατίστης, βάσει θεωρημένων οριστικών τιμολογίων εξαγωγής, να εκπίπτονται από τη συνολική σε συνάλλαγμα αξία καθενός των τιμολογίων αυτών τα ποσοστά που καθορίζονται κατωτέρω κατά κατηγορίας επεξεργασμένων γουναρικών: 1.Για εξαγωγές «νούρκα γερή» εκπίπτεται ποσοστό τουλάχιστον 60%. 2.Για εξαγωγές «νούρκα EXPORT» εκπίπτεται ποσοστό τουλάχιστον 50%. 3.Για εξαγωγές «λοιπά είδη βιζόν» εκπίπτεται ποσοστό τουλάχιστον 40%. 4.Για εξαγωγές «κεφάλι βιζόν» εκπίπτεται ποσοστό τουλάχιστον 40%. 5.Για εξαγωγές «φούντα βιζόν» εκπίπτεται ποσοστό τουλάχιστον 50%. 6.Για εξαγωγές «αστρακάν-ΡΑΤ-γκρί» εκπίπτεται ποσοστό τουλάχιστον 35%. 7.Για εξαγωγές ετοίμων ενδυμάτων γουναρικών κατασκευαζομένων από ολόκληρα δέρματα εκπίπτεται ποσοστό τουλάχιστον 60%. β)Η αξία σε συνάλλαγμα που θα εκπίπτεται,  σύμφωνα με τα ανωτέρω, θα χρησιμοποιείται από  τους πραγματοποιούντες τις εξαγωγές επεξεργασμένων γουναρικών βιοτέχνες γουνοποιούς της Καστοριάς  και        Σιατίστης,         για           την              εισαγωγή  (Αντί για τη σελ. 246,963(α) Σελ. 246,963(β) Τεύχος Θ51 - Σελ. 51 Ενίσχυση Εξαγωγής 11.Ε.θ.4-5 από το εξωτερικό χωρίς συναλλαγματικές διατυπώσεις, άκρων και αποκομμάτων γουναρικών (ατελώς) καθώς και ολοκλήρων δερμάτων και βοηθητικών υλικών (με προσωρινή ατέλεια σύμφωνα με τις διατάξεις της αριθ. Κ.13692/175/72 κοινής αποφάσεως των Υπ. Εθνικής Οικονομίας και Οικονομικών, όπως τροποποιήθηκε και ισχύει σήμερα, για την επεξεργασία στα εργαστήριά τους και παραγωγή ετοίμων ειδών. γ)Η αξία που θα εκπίπτεται σε κάθε περίπτωση, που δε μπορεί να είναι κατώτερη από τα ποσοστά που αναφέρονται πιο πάνω, θα καθορίζεται από τις οικείες Επιτροπές Ελέγχου Τιμολογίων Εξαγωγής που λειτουργούν στα Εμπορικά και Βιομηχανικά Επιμελητήρια Καστορίας και Κοζάνης, ανάλογα με την περιφέρεια (Καστοριά ή Σιάτιστα) από την οποία προέρχονται τα επεξεργασμένα γουναρικά που εξάγονται, με βάση τα στοιχεία που κατά την κρίση τους θα καθορίζουν. Έτσι, εφόσον σε τιμολόγια που υποβάλλονται για θεώρηση ζητείται από τους ενδιαφερομένους και ο προσδιορισμός του ποσοστού της εκπτώσεως, τότε θα αναγράφονται από την Επιτροπή επάνω στα τιμολόγια αυτά εκτός από τη συνολική σε συνάλλαγμα αξία του εμπορεύματος που θα εξαχθεί, για την οποία θεωρείται το τιμολόγιο και τα ποσοστά εκπτώσεως και εισαγωγής του συναλλάγματος της αξίας αυτής. δ)Σε περιπτώσεις αγοράς επεξεργασμένων γουναρικών στην περιφέρεια Καστοριάς και Σιατίστης από ξένους Οίκους και τυχόν εξαγωγής τους από τους ίδιους τους ξένους Οίκους ή από τους αντιπροσώπους τους, τότε θα εισάγεται ολόκληρη η σε συνάλλαγμα αξία τους και δεν θα εφαρμόζονται γι’ αυτούς τα οριζόμενα από τα προηγούμενα εδάφια α, β και γ της παρούσης παραγράφου. ΙΙΙ.Η θεώρηση των τιμολογίων εξαγωγής επεξεργασμένων γουναρικών των περιπτώσεων της παραγράφου ΙΙ της παρούσης θα γίνεται από τις Επιτροπές Ελέγχου Τιμολογίων Εξαγωγής, που λειτουργούν στα Ε.Β.Ε. Καστοριάς και Κοζάνης ανάλογα με την περιφέρεια (Καστοριά ή Σιάτιστα) από την οποία προέρχονται τα επεξεργασμένα γουναρικά που εξάγονται βάσει των περί θεωρήσεως τιμολογίων εξαγωγής ισχυουσών διατάξεων και των οριζομένων από την παρούσα απόφαση. IV.Η εισαγωγή από το εξωτερικό χωρίς συναλλαγματικές διατυπώσεις άκρων και αποκομμάτων γουναρικών καθώς και ολοκλήρων δερμάτων και βοηθητικών υλικών θα επιτρέπεται από το αρμόδιο Τελωνείο μόνον βάσει θεωρημένου από την οικεία Επιτροπή Ελέγχου Τιμολογίων Εισαγωγής, τιμολογίου, που θα αναγράφει την ποσότητα και την ποιότητα του είδους καθώς και την αξία τους σε συνάλλαγμα. Σελ. 246,964(β) Τεύχος Θ51 - Σελ. 52 Αντίγραφο του ανωτέρω τιμολογίου εισαγωγής, επάνω στο οποίο πρέπει να συντάσσεται από το Τελωνείο Εισαγωγής Πράξη, με την οποία θα βεβαιώνεται η πραγματοποίηση της, χωρίς συναλλαγματικές διατυπώσεις, εισαγωγής της αναγραφομένης σ’ αυτό ποσότητος γουναρικών θα αποστέλλεται κάθε μήνα από το ίδιο Τελωνείο στο αρμόδιο Υποκατάστημα της Τραπέζης της Ελλάδος. V.Είναι αυτονόητο ότι και μετά τα, από την απόφασή μας αυτή και ειδικώτερα από τα στην παράγραφο ΙΙ οριζόμενα, εξακολουθούν να ισχύουν οι σχετικές διατάξεις για την εισαγωγή από το εξωτερικό άκρων και αποκομμάτων γουναρικών καθώς και ολοκλήρων δερμάτων και βοηθητικών υλικών για επεξεργασία και παραγωγή ετοίμων ειδών, είτε με διακανονισμό της αξίας τους είτε χωρίς συναλλαγματικές διατυπώσεις μη καταργουμένων των διατάξεων αυτών με την παρούσα απόφαση. VI.Τα Εμπορικά και Βιομηχανικά Επιμελητήρια Καστοριάς και Κοζάνης, στα οποία αφορά ιδιαίτερα η απόφασή μας αυτή, θα μας υποβάλλουν στο τέλος κάθε χρόνου και μέσα στο μήνα Ιανουάριο του επομένου, κατάσταση με το συνάλλαγμα που εισήχθηκε κατά χώρα και κατά περίπτωση εξαγωγών των εδαφίων α και δ της παραγράφου ΙΙ της παρούσης. VII.Για μεταβατική περίοδο έξι μηνών, ήτοι από 1/7/78 μέχρι 31/12/78 και για να διευκολυνθούν οι βιοτέχνες της περιφερείας Καστοριάς και Σιατίστης, που ενεργούν ήδη επεξεργασία ολοκλήρων δερμάτων γουναρικών για λογαριασμό ξένων Οίκων (FACON) να συνεχίσουν την εργασία αυτή, για δικό τους λογαριασμό, εγκρίνουμε όπως οι βιοτέχνες αυτοί (FACONIER) ύστερα από σχετική δήλωσή τους στο οικείο Υποκατάστημα της Τραπέζης της Ελλάδος να μη εισαγάγουν το συνάλλαγμα που αντιστοιχεί στην εργασία τους ή μέρος αυτού, προκειμένου να χρησιμοποιήσουν τούτο για την εισαγωγή από το εξωτερικό, χωρίς συναλλαγματικές διατυπώσεις, άκρων και αποκομμάτων γουναρικών, καθώς και ολοκλήρων δερμάτων και βοηθητικών υλικών για επεξεργασία και παραγωγή ετοίμων ειδών. Με την ανωτέρω δήλωση, που θα συνοδεύεται με κατάθεση προσωπικής εγγυήσεως καλυπτούσης το 25% του συναλλάγματος, με βάση την ισοτιμία των νομισμάτων κατά την κατάθεσή της, του οποίου ο ενδιαφερόμενος δεν επιθυμεί την άμεση εισαγωγή, θα αναλαμβάνεται η υποχρέωση χρησιμοποιήσεώς του για την αγορά των πιο πάνω πρώτων υλών και εισαγωγής τους το αργότερο μέχρι και της 31 ης  Δεκεμβρίου 1978, άλλως εισαγωγής μέχρι της αυτής ημερομηνίας, απροφασίστως, του μη διατεθέντος συναλλάγματος. VIII. Η Τράπεζα της Ελλάδος, στην οποία κοινοποιείται η παρούσα απόφαση, θα δώσει τις σχετικές οδηγίες στα Υποκαταστήματά της και ιδιαίτερα προς αυτά της Καστοριάς και Σιατίστης, για την εφαρμογή των οριζομένων από αυτήν. Η απόφασή μας αυτή, με την οποία καταργούνται οι προηγούμενες αποφάσεις αριθ. 14882/61, 70921/73 και 98492/77, να δημοσιευθεί στην Εφημερίδα της Κυβερνήσεως και να ισχύσει από 1 Ιουνίου 1978. 11.Ε.θ.5 Ενίσχυση Εξαγωγής